Suomen ja Kanadan välinen järjestely koskien maiden välistä työloma- /nuorisoliikkuvuusjärjestelmää; sopimuksen neuvotteleminen ja voimaansaattaminen

Asettaminen	
	Sisäasiainministeriön Maahanmuutto-osasto on tänään asettanut hankkeen työloma-/nuorisoliikkuvuusjärjestelmän aikaansaamiseksi Suomen ja Kanadan välillä.	

Toimikausi	
	Toistaiseksi mutta kuitenkin enintään siihen saakka, kun järjestelmän voimaansaattamiseksi vaadittavat toimenpiteet on saatettu loppuun.

Hallituksen esitys on tarkoitus antaa syyskaudella 2012.	

Tausta	
	Sisäasiainministeriön maahanmuuttoasioiden johtoryhmässä 2.7.2009 hyväksyttiin esitys, jonka mukaisesti priorisoitiin maahanmuutto-osastolle kohdentuvien sopimushankkeiden valmistelu.

Kanadan esittämä toive aloittaa otsikkoasiasta neuvottelut Suomen kanssa käsiteltiin maahanmuutto-osaston johtoryhmässä 10.2.2010, jonka perusteella ryhdyttiin alustavasti valmistelemaan mahdollisesti lähitulevaisuudessa aloitettavia sopimusneuvotteluja Kanadan kanssa.

Syksyllä 2010 Kanada toimitti yksityiskohtaisen ehdotuksensa (liitteenä) maiden väliseksi otsikkoasiaa koskevaksi järjestelyksi.

Tehtävä	
	Hankkeen tehtävänä on valmistella ja koordinoida työloma-/nuorisoliikkuvuusjärjestelmän liittyvät neuvottelut ja muut kysymykset sekä vastata järjestelyn aiheuttamista voimaansaattamistoimenpiteistä	

Organisointi	
		
	Hankkeen vastuuhenkilönä on hallitusneuvos Eero Koskenniemi. Muita henkilöitä hankkeessa ovat ylitarkastaja Mirkka Mykkänen, lainsäädäntöneuvos Johanna Puiro (KVY) ja lainsäädäntöneuvos Jutta Gras (johdon tuki -yksikkö). Hankesihteerinä toimii osastosihteeri Minna Alavahtola.	

Kustannukset ja rahoitus	
	Työ tehdään virkatyönä.	

	Osastopäällikön sijaisena, 
Hallitusneuvos	Riitta Koponen	

	Hallitusneuvos	Eero Koskenniemi	

LIITTEET	
	Kanadan ehdotus työloma-/nuorisoliikkuvuusjärjestelyksi	

TIEDOKSI	
	Ministeri Thors
Valtiosihteeri Pelttari
Erityisavustaja Bergman
Erityisavustaja Mikaela Grönqvist
Migri
MMO